CELEX: 32016D0160
Language: lt
Date: 1454630400000
Title: 2016 m. vasario 5 d. Komisijos įgyvendinimo sprendimas (ES) 2016/160 dėl „Toyota Motor Europe“ našiojo išorės apšvietimo, kuriam naudojami šviesos diodai, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (Tekstas svarbus EEE)

6.2.2016   
            
            
               LT
            
            
               Europos Sąjungos oficialusis leidinys
            
            
               L 31/70
            
         KOMISIJOS ĮGYVENDINIMO SPRENDIMAS (ES) 2016/160
   2016 m. vasario 5 d.
   dėl „Toyota Motor Europe“ našiojo išorės apšvietimo, kuriam naudojami šviesos diodai, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   kadangi:
   
               (1)
            
            
               2015 m. balandžio 15 d. gamintojas „Toyota Motor Europe NV/SA“ (pareiškėjas) pateikė našiojo išorės apšvietimo, kuriam naudojami šviesos diodai (LED), sistemos patvirtinimo kaip naujoviškos technologijos paraišką. Pagal Komisijos įgyvendinimo reglamento (ES) Nr. 725/2011 (2) 4 straipsnį įvertinta, ar paraiška išsami. Komisija nustatė, kad pirminėje paraiškoje trūksta tam tikros svarbios informacijos, ir paprašė pareiškėjo ją pateikti. Reikiamą informaciją pareiškėjas pateikė 2015 m. gegužės 26 d. Nustatyta, kad paraiška išsami, ir kitą dieną po oficialaus išsamios informacijos gavimo, t. y. 2015 m. gegužės 27 d., prasidėjo Komisijos atliekamo paraiškos vertinimo laikotarpis;
            
         
               (2)
            
            
               paraiška įvertinta pagal Reglamento (EB) Nr. 443/2009 12 straipsnį, Įgyvendinimo reglamentą (ES) Nr. 725/2011 ir naujoviškų technologijų patvirtinimo pagal Reglamentą (EB) Nr. 443/2009 paraiškų rengimo technines gaires (toliau – techninės gairės, 2013 m. vasario mėn. redakcija) (3);
            
         
               (3)
            
            
               paraiška susijusi su našiojo išorės apšvietimo sistema, kuri apima artimųjų ir tolimųjų šviesų žibintus, priekinius gabaritinius žibintus, priekinius ir galinius rūko žibintus, priekinius ir galinius posūkio signalo žibintus, valstybinio numerio ženklo apšvietimo žibintus ir atbulinės eigos žibintus su LED;
            
         
               (4)
            
            
               Komisijos nuomone, iš paraiškoje pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams;
            
         
               (5)
            
            
               pareiškėjas įrodė, kad artimosios ir tolimosios šviesos žibintuose, priekiniuose gabaritiniuose žibintuose, priekiniuose ir galiniuose rūko žibintuose, priekiniuose ir galiniuose posūkio signalo žibintuose, valstybinio numerio ženklo apšvietimo žibintuose ir atbulinės eigos žibintuose LED buvo naudojami ne daugiau kaip 3 % atskaitos (2009) metais užregistruotų naujų keleivinių automobilių. Pareiškėjas šį teiginį pagrindė remdamasis Techninėmis gairėmis, kuriose pateikta Automobilių pramonės tiekėjų asociacijos (CLEPA) „LightSightSAFEty“ ataskaitos santrauka. Pareiškėjas naudojo iš anksto nustatytas funkcijas ir vidutinius duomenis pagal Techninėse gairėse (2013 m. vasario mėn. redakcija) nustatytą supaprastintą metodą;
            
         
               (6)
            
            
               pareiškėjas, siekdamas įrodyti, kad našiojo išorės apšvietimo, kuriam artimosios ir tolimosios šviesos žibintuose, priekiniuose gabaritiniuose žibintuose, priekiniuose ir galiniuose rūko žibintuose, priekiniuose ir galiniuose posūkio signalo žibintuose, valstybinio numerio ženklo apšvietimo žibintuose ir atbulinės eigos žibintuose naudojami šviesos diodai, sistema užtikrina galimybę sumažinti išmetamo CO2 kiekį, pagal Techninės gairėse aprašytą supaprastintą metodą kaip bazinę technologiją naudojo halogeninį apšvietimą;
            
         
               (7)
            
            
               pareiškėjas pateikė išmetamo CO2 kiekio sumažėjimo bandymo metodiką, kurioje naudojamos formulės, atitinkančios Techninėse gairėse aprašytas supaprastinto metodo formules, taikomas apšvietimo funkcijoms. Komisija mano, kad pagal bandymo metodiką bus gaunami bandymų rezultatai, kuriuos galima patikrinti, pakartoti ir palyginti ir kad ją taikant galima, remiantis statistiškai labai reikšmingais duomenimis, praktiškai įrodyti, kaip dėl naujoviškos technologijos taikymo sumažės išmetamo CO2 kiekis, kaip nustatyta Įgyvendinimo reglamento (ES) Nr. 725/2011 6 straipsnyje;
            
         
               (8)
            
            
               atsižvelgdama į šias aplinkybes Komisija mano, jog pareiškėjas tinkamai įrodė, kad išmetamo CO2 kiekis naudojant našiojo išorės apšvietimo, kuriam artimosios ir tolimosios šviesos žibintuose, priekiniuose gabaritiniuose žibintuose, priekiniuose ir galiniuose rūko žibintuose ir valstybinio numerio ženklo apšvietimo žibintuose naudojami šviesos diodai, sistemą sumažėja bent 1 g CO2/km. Todėl reikėtų daryti ir išvadą, kad naudojant našiojo išorės apšvietimo sistemą, apimančią ne tik minėtus žibintus, bet ir priekinio ir galinio posūkio signalo žibintus ir atbulinės eigos žibintus su šviesos diodais ar kitą tinkamą šių žibintų derinį, būtų galima pasiekti bent 1 g CO2/km išmetamo CO2 kiekio sumažėjimą;
            
         
               (9)
            
            
               atliekant Europos Parlamento ir Tarybos reglamente (EB) Nr. 715/2007 (4) ir Komisijos reglamente (EB) Nr. 692/2008 (5) nurodytą tipo patvirtinimo atsižvelgiant į išmetamo CO2 kiekį bandymą įjungti išorės apšvietimo prietaisus nereikalaujama, todėl Komisija įsitikinusi, kad aptariamoms apšvietimo funkcijoms standartinis bandymų ciklas netaikomas;
            
         
               (10)
            
            
               aptariamų apšvietimo funkcijų aktyvinimas yra privalomas siekiant užtikrinti, kad transporto priemonė būtų naudojama saugiai, todėl tai nepriklauso nuo vairuotojo pasirinkimo. Tuo remdamasi Komisija mano, kad išmetamo CO2 kiekio sumažėjimą lemia gamintojo naudojama naujoviška technologija;
            
         
               (11)
            
            
               Komisija konstatuoja, kad patikros ataskaitą parengė nepriklausoma sertifikuota įstaiga – Transporto priemonių sertifikavimo agentūra – ir kad ataskaita patvirtinami paraiškoje pateikti teiginiai;
            
         
               (12)
            
            
               atsižvelgdama į šias aplinkybes, Komisija mano, kad nagrinėjamos naujoviškos technologijos pripažinimui neturėtų būti prieštaraujama;
            
         
               (13)
            
            
               visi gamintojai, norintys, kad būtų sumažintas jų vidutinis savitasis išmetamo CO2 kiekis ir taip – dėl šiuo sprendimu patvirtintos naujoviškos technologijos naudojimo sumažinus išmetamo CO2 kiekį – pasiekta jiems nustatyta savitoji teršalų išmetimo norma, turėtų pagal Įgyvendinimo reglamento (ES) Nr. 725/2011 11 straipsnio 1 dalį nurodyti šį sprendimą atitinkamų savo transporto priemonių EB tipo patvirtinimo sertifikato paraiškoje;
            
         
               (14)
            
            
               nustatant bendrąjį ekologinės naujovės kodą, kuris bus naudojamas atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (6) I, VIII ir IX priedus, turėtų būti nurodytas individualus šiuo įgyvendinimo sprendimu patvirtinamos naujoviškos technologijos kodas,
            
         PRIĖMĖ ŠĮ SPRENDIMĄ:
   1 straipsnis
   1.   Našiojo išorės apšvietimo sistema, kuri apima artimųjų ir tolimųjų šviesų žibintus, priekinius gabaritinius žibintus, priekinius ir galinius rūko žibintus, priekinius ir galinius posūkio signalo žibintus, valstybinio numerio ženklo apšvietimo žibintus ir atbulinės eigos žibintus su šviesos diodais (LED) ir kuri skirta naudoti M1 klasės transporto priemonėse, patvirtinama kaip naujoviška technologija, nurodyta Reglamento (EB) Nr. 443/2009 12 straipsnyje.
   2.   Išmetamo CO2 kiekio sumažėjimas, gaunamas naudojant 1 dalyje nurodytą našiojo išorės apšvietimo sistemą, apimančią visas 1 dalyje nurodytas apšvietimo funkcijas ar tinkamą jų derinį, nustatomas pagal priede pateiktą metodiką.
   3.   Individualus ekologinės naujovės kodas, kuris turi būti nurodomas tipo patvirtinimo dokumentuose ir naudojamas šiuo įgyvendinimo sprendimu patvirtintai naujoviškai technologijai žymėti yra „15“.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. vasario 5 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2009 6 5, p. 1.
   
      (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  2007 m. birželio 20 d. Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos (OL L 171, 2007 6 29, p. 1).
   
      (5)  2008 m. liepos 18 d. Komisijos reglamentas (EB) Nr. 692/2008 įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      (6)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).
   
      PRIEDAS
      1.   Bandymo metodika. Įvadas
      
      Kad būtų galima nustatyti su našiojo išorės apšvietimo sistemos, apimančios visus – artimosios ir tolimosios šviesos, priekinius gabaritinius, priekinius ir galinius rūko, priekinius ir galinius posūkio signalo, valstybinio numerio ženklo ir atbulinės eigos – žibintus, kuriuose naudojami šviesos diodai (LED) ar tinkamą tų žibintų derinį, naudojimu M1 klasės transporto priemonėje susijusį išmetamo CO2 kiekio sumažėjimą, reikia nustatyti:
      
                  a)
               
               
                  bandymo sąlygas;
               
            
                  b)
               
               
                  bandymo procedūrą;
               
            
                  c)
               
               
                  išmetamo CO2 kiekio sumažėjimo apskaičiavimo formules;
               
            
                  d)
               
               
                  standartinio nuokrypio apskaičiavimo formules;
               
            
                  e)
               
               
                  išmetamo CO2 kiekio sumažėjimo nustatymo procedūrą, kurią sertifikavimo tikslais taikys tipo patvirtinimo institucijos.
               
            2.   Bandymo sąlygos
      
      Taikomi JT EEK taisyklės Nr. 112 (1) dėl vienodų nuostatų dėl transporto priemonių priekinių žibintų, skleidžiančių nesimetriškus artimosios arba tolimosios šviesos spindulius, arba abiejų rūšių spindulius, su kaitinamosiomis lempomis ir (arba) šviesos diodų (LED) moduliais, patvirtinimo reikalavimai. Nustatant elektros energijos sunaudojimą remiamasi JT EEK taisyklės Nr. 112 6.1.4 punktu ir jos 10 priedo 3.2.1 ir 3.2.2 punktais.
      3.   Bandymo procedūra
      
      Visi matavimai turi būti atliekami kaip pavaizduota paveiksle. Naudojama įranga:
      
                  —
               
               
                  maitinimo šaltinis (t. y. reguliuojamosios įtampos šaltinis),
               
            
                  —
               
               
                  du skaitmeniniai multimetrai: vienas nuolatinei srovei, kitas – nuolatinei įtampai matuoti. paveiksle pavaizduota bandymo schema tuo atveju, kai nuolatinės įtampos voltmetras yra integruotas į maitinimo šaltinį.
               
            
         Bandymo schema
      
      Iš viso atliekama po penkis transporto priemonėje naudojamų kiekvieno tipo žibintų srovės matavimus (t. y. artimosios šviesos žibintų, tolimosios šviesos žibintų, priekinių gabaritinių žibintų, priekinių rūko žibintų, galinių rūko žibintų, priekinių posūkio signalo žibintų, galinių posūkio signalo žibintų, valstybinio numerio ženklo apšvietimo žibintų ir atbulinės eigos žibintų) esant 13,2 V įtampai. LED modulių, kurie valdomi elektroniniais šviesos šaltinio valdymo įtaisais, srovė matuojama pagal pareiškėjo nurodymus.
      Arba gali būti atliekami kiti srovės matavimai esant kitoms papildomoms įtampos vertėms. Gamintojas, tipo patvirtinimo institucijai privalo pateikti patikrintus dokumentus apie būtinybę atlikti tokius kitus matavimus. Iš viso atliekama po penkis srovės matavimus kiekvienai tokiai papildomai įtampos vertei.
      Faktinė įtampos vertė ir išmatuota srovė registruojamos dešimttūkstantųjų tikslumu.
      4.   Formulės
      
      Siekiant nustatyti išmetamo CO2 kiekio sumažėjimą ir ar viršijama 1 g CO2/km slenkstinė vertė, turi būti atliekami šie veiksmai:
      
                   
               
               
                  1 veiksmas. Galios ekonomijos apskaičiavimas
               
            
                   
               
               
                  2 veiksmas. Išmetamo CO2 kiekio sumažėjimo apskaičiavimas
               
            
                   
               
               
                  3 veiksmas. Išmetamo CO2 kiekio sumažėjimo paklaidos apskaičiavimas
               
            
                   
               
               
                  4 veiksmas. Slenkstinės vertės sąlygos patikrinimas
               
            4.1.   Galios ekonomijos apskaičiavimas
      
      Sudauginant faktinę įtampos ir išmatuotą srovės vertes apskaičiuojama su kiekvienu iš 5 matavimų susijusi vartojamoji galia. Jeigu LED lempoms elektros energija tiekiama per žingsninį variklį arba elektroninį valdiklį, šio įrenginio elektrinė apkrova į matavimą neįtraukiama. Taip gaunamos 5 vertės. Kiekviena vertė išreiškiama dešimttūkstantųjų tikslumu. Tuomet apskaičiuojama vidutinė vartojamosios galios vertė, t. y. 5 galios verčių suma padalijama iš 5.
      Vartojamosios galios ekonomija apskaičiuojama pagal formulę:
      
         1 formulė
      
      ΔP = Pbaseline – Peco-innovation
      
      Čia:
      
                  ΔP
               
               
                  galios ekonomija, W;
               
            
                  Pbaseline
                  
               
               
                  1 lentelėje nurodyta bazinė galia, W;
               
            
                  Peco-innovation
                  
               
               
                  taikant ekologinę naujovę gaunama vidutinė vartojamosios galios vertė, W.
               
            
         1 lentelė
      
      
         Įvairių tipų bazinės technologijos įrenginių galios poreikis
      
      
                  Apšvietimo įrenginio tipas
               
               
                  Bendra elektrinė galia, W
               
            
                  Artimosios šviesos žibintas
               
               
                  137
               
            
                  Tolimosios šviesos žibintas
               
               
                  150
               
            
                  Priekinis gabaritinis žibintas
               
               
                  12
               
            
                  Valstybinio numerio ženklo apšvietimo žibintas
               
               
                  12
               
            
                  Priekinis rūko žibintas
               
               
                  124
               
            
                  Galinis rūko žibintas
               
               
                  26
               
            
                  Priekinis posūkio signalo žibintas
               
               
                  13
               
            
                  Galinis posūkio signalo žibintas
               
               
                  13
               
            
                  Atbulinės eigos žibintas
               
               
                  52
               
            4.2.   Išmetamo CO2 kiekio sumažėjimo apskaičiavimas
      
      Bendras su naujoviška technologija (našiojo išorės apšvietimo sistema) siejamas išmetamo CO2 kiekio sumažėjimas apskaičiuojamas pagal 2, 3 ir 4 formules.
      Benzininės transporto priemonės.
      
         2 formulė
      
      
         
      Dyzelinės transporto priemonės.
      
         3 formulė
      
      
         
      Benzininės transporto priemonės su turbokompresoriumi.
      
         4 formulė
      
      
         
      Pagal šias formules apskaičiuojamas bendras su naujoviška technologija (našiojo išorės apšvietimo sistema) siejamas išmetamo CO2 kiekio sumažėjimas, g CO2/km.
      2, 3 ir 4 formulių pradiniai duomenys:
      
                  ΔPj
                  
               
               
                  j tipo apšvietimo įrenginio elektrinės galios ekonomija vatais, apskaičiuota atliekant 1 veiksmą;
               
            
                  UFj
                  
               
               
                  j tipo apšvietimo įrenginio naudojimo koeficientas, nurodytas 2 lentelėje;
               
            
                  m
               
               
                  apšvietimo įrenginių tipų skaičius naujoviškų technologijų pakete;
               
            
                  v
               
               
                  vidutinis transporto priemonės važiavimo greitis pagal naująjį Europos važiavimo ciklą, 33,58 km/h;
               
            
                  VPe – P
                  
               
               
                  benzininių transporto priemonių efektyviosios energijos sąnaudos, 0,264 l/kWh;
               
            
                  VPe – D
                  
               
               
                  dyzelinių transporto priemonių efektyviosios energijos sąnaudos, 0,22 l/kWh;
               
            
                  VPe – PT
                  
               
               
                  benzininių transporto priemonių su turbokompresoriumi efektyviosios energijos sąnaudos, 0,28 l/kWh;
               
            
                  ηA
                  
               
               
                  kintamosios srovės generatoriaus naudingumo koeficientas, 0,67;
               
            
                  CFP
                  
               
               
                  benzinui taikomas perskaičiavimo koeficientas, 2 330 g CO2/l;
               
            
                  CFD
                  
               
               
                  dyzelinui taikomas perskaičiavimo koeficientas, 2 640 g CO2/l.
               
            
         2 lentelė
      
      
         Įvairių tipų apšvietimo įrenginių naudojimo koeficientas
      
      
                  Apšvietimo įrenginio tipas
               
               
                  Naudojimo koeficientas UF
               
            
                  Artimosios šviesos žibintas
               
               
                  0,33
               
            
                  Artimosios šviesos žibintas
               
               
                  0,03
               
            
                  Priekinis gabaritinis žibintas
               
               
                  0,36
               
            
                  Valstybinio numerio ženklo apšvietimo žibintas
               
               
                  0,36
               
            
                  Priekinis rūko žibintas
               
               
                  0,01
               
            
                  Galinis rūko žibintas
               
               
                  0,01
               
            
                  Priekinis posūkio signalo žibintas
               
               
                  0,15
               
            
                  Galinis posūkio signalo žibintas
               
               
                  0,15
               
            
                  Atbulinės eigos žibintas
               
               
                  0,01
               
            4.3.   Išmetamo CO2 kiekio sumažėjimo paklaidos apskaičiavimas
      
      Išmetamo CO2 kiekio sumažėjimo statistinė paklaida nustatoma dviem etapais. Pirmu etapu nustatoma galios paklaidos vertė, kaip standartinis nuokrypis, atitinkantis 68 % pasikliovimo intervalą apie vidurkį.
      Ši vertė skaičiuojama pagal 5 formulę.
      
         5 formulė
      
      
         
      Čia:
      
                  
                     
               
               
                  empirinio vidurkio standartinis nuokrypis, W;
               
            
                  xi
                  
               
               
                  empiriniai duomenys, W;
               
            
                  
                     
               
               
                  empirinių duomenų vidurkis, W;
               
            
                  n
               
               
                  atliktų pavyzdžio matavimų skaičius, 5.
               
            Siekiant apskaičiuoti benzininių, benzininių su turbokompresoriumi ir dyzelinių transporto priemonių išmetamo CO2 kiekio sumažėjimo paklaidą, taikomas paplitimo dėsnis, išreikštas 6 formule.
      
         6 formulė
      
      
         
      Čia:
      
                  
                     
               
               
                  bendro išmetamo CO2 kiekio sumažėjimo standartinis nuokrypis, [gCO2/km];
               
            
                  
                     
               
               
                  apskaičiuoto išmetamo CO2 kiekio sumažėjimo jautrumas kintamajam Pj
                  
               
            
                  
                     
               
               
                  
                      standartinis nuokrypis, W;
               
            
                  m
               
               
                  apšvietimo įrenginių tipų skaičius naujoviškų technologijų pakete;
               
            Įstačius 2 formulę į 6, gaunama 7 formulė benzininių transporto priemonių išmetamo CO2 kiekio sumažėjimo paklaidai apskaičiuoti.
      
         7 formulė
      
      
         
      Įstačius 3 formulę į 6, gaunama 8 formulė dyzelinių transporto priemonių išmetamo CO2 kiekio sumažėjimo paklaidai apskaičiuoti.
      
         8 formulė
      
      
         
      Įstačius 4 formulę į 6, gaunama 9 formulė benzininių transporto priemonių su turbokompresoriumi išmetamo CO2 kiekio sumažėjimo paklaidai apskaičiuoti.
      
         9 formulė
      
      
         
      4.4.   Slenkstinės vertės sąlygos patikrinimas.
      
      Siekiant įrodyti, kad 1,0 g CO2/km slenkstinė vertė viršijama statistiškai patikimai, naudojama 10 formulė.
      
         10 formulė
      
      
         
      Čia:
      
                  MT
               
               
                  minimali riba [g CO2/km];
               
            
                  
                     
               
               
                  bendras išmetamo CO2 kiekio sumažėjimas, g CO2/km dešimttūkstantųjų tikslumu;
               
            
                  
                     
               
               
                  bendro išmetamo CO2 kiekio sumažėjimo standartinis nuokrypis, g CO2/km, dešimttūkstantųjų tikslumu.
               
            Jei pagal 10 formulę apskaičiuotas bendras su naujoviška technologija (našiojo išorės apšvietimo sistema) susijęs išmetamo CO2 kiekio sumažėjimas yra mažesnis nei Įgyvendinimo reglamento (ES) Nr. 725/2011 9 straipsnio 1 dalyje nurodyta slenkstinė vertė, taikoma to reglamento 11 straipsnio 2 dalies antra pastraipa.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 2013 m. sausio 9 d.